अशरफ बने पीसीबी के नए अध्यक्ष  
पाकिस्तान के राष्ट्रपति आसिफ अली जरदारी ने मंगलवार को चौधरी जाका अशरफ को पाकिस्तान क्रिकेट बोर्ड का नया अध्यक्ष नियुक्त किया।
पाकिस्तान के राष्ट्रपति आसिफ अली जरदारी ने मंगलवार को चौधरी जाका अशरफ को पाकिस्तान क्रिकेट बोर्ड (पीसीबी) का नया अध्यक्ष नियुक्त किया। अशरफ पूर्व अध्यक्ष एजाज बट्ट का स्थान लेंगे।  समाचार पत्र 'द न्यूज' के मुताबिक, बट्ट का तीन वर्ष का कार्यकाल आठ अक्टूबर को समाप्त हो गया। अशरफ जराई तारक्यिाती बैंक लिमिटेड (जेडटीबीएल) में पिछले तीन वर्ष से अध्यक्ष और मुख्य कार्यकारी अधिकारी पद पर कार्यरत हैं।  अशरफ का अध्यक्ष पद पर नियुक्त होना चौंकाने वाला फैसला रहा है। उल्लेखीय है कि अध्यक्ष पद की दौड़ में अली रेजा और पूर्व टेस्ट कप्तान जहीर अब्बास का नाम सबसे आगे चल रहा था।  पत्र ने सूत्रों के हवाले से लिखा है, "अशरफ ने जरदारी के निकट सहयोगी होने की वजह से दो मजबूत दावेदारों को पीछे छोड़ा है। अशरफ सत्तारूढ़ पाकिस्तान पीपुल्स पार्टी के मुख्य कार्यकारी समिति के सदस्य हैं। अशरफ और जरदारी ने पेटारो कॉलेज में साथ में पढ़ाई की है।"